b'\n_START_ARTICLE_\nGiuseppina Strepponi\n_START_SECTION_\n\xc5\xbdivljenje\n_START_PARAGRAPH_\nRojena je bila v glasbeni dru\xc5\xbeini, o\xc4\x8de je bil skladatelj. Petje je \xc5\xa1tudirala na milanskem konservatoriju. Debitirala je pri dvajsetih v danes pozabljeni Rossinijevi operi Matilde di Sharban. Nastopila je na v veliko krstnih predstavah, meddrugimi tudi leta 1842 na krstni predstavi Verdijeve opere Nabucco. Leta 1846 je zaradi zdravstvenih te\xc5\xbeav prenehala peti in se posvetila pou\xc4\x8devanju solopetja. Nesre\xc4\x8dno poro\xc4\x8dena je bila s tenoristom Napoleoneom Morianijem, s katerim pa se je raz\xc5\xa1la. 29. avgusta 1859 se je znova poro\xc4\x8dila, tokrat s skladateljem Giuseppejem Verdijem, potem ko sta prijateljevala \xc5\xbee dvanajst let. Postala je njegova resni\xc4\x8dna prijateljica, svetovalka in pomo\xc4\x8dnica pri ustvarjanju novih oper.'